Aurélie Filippetti

Aurélie Filippetti, nascuda lo 17 de junh de 1973 a Villerupt (Meurthe e Mosèla), es una femna politica e romancièra francesa.

Membre del Partit Socialista, èra deputada de la 8 circonscripcion de Mosèla (junh de 2007), e pòrtaparaula del grop socialista à l'Assemblada Nacionala. Lo 16 de mai de 2012, foguèt nomenada Ministra de la Cultura e de la Comunicacion.

 Biografia 
 Originas e estudis 

Filha d'Angelo Filippetti (1938-1992), ancian minaire de fons, cònsol màger del comunista d'Audun-le-Tiche de 1983 a 1992 e conselhièr general, e pichona filha d'immigrats italiansBiografia d'Angel e Tommaso Filippetti dins  Dictionnaire biographique du mouvement ouvrier, mouvement social de mai 1940 à Mai 1968, tome 5, pp. 205 à 207, ed: Éditions de l'Atelier, 2009. En linha: Angel Filippetti e Tommaso Filippetti, Aurélie Filippetti conta dins un primièr roman, en 2003, Los Darrièrs Jorns de la classa obrièra, cossi son grand paire, resistent, foguèt arrestat per la Gestapo al fons de la mina, puèi deportat en camp de concentracion amb sos dos fraires. Evòca tanben la memòria obrièra e le sentiment de desclassament del monde obrièr aprèp la tancadura de las minas e de las usinas siderurgicas en Lorena.

Anciana escolana de l'Escòla Normala Superiora de Fontenay-Saint-Cloud, es agregada de letras classicas[url=http://www.politique.net/2007111903-portrait-aurelie-filippetti.htm Aurélie Filippetti, pus pròcha conselhièra de Ségolène Royal] sul site politique.net, 19 novembre 2007 e, abans la politica, ensenhava coma professora de letras al licèu Pasteur de Neuilly-sur-Seine.

 Parcors politic 

Aderiguèt als Verds, puèi venguèt membre del cabinet d'Yves Cochet, ministre de l'Environament. A las eleccions municipalas de 2001, foguèt elegida conselhièra del 5 arrondiment de París1 de març de 2001- 1 de mai de 2007.. Cap de lista dels Verds al primièr torn, obtenguèt 13,75 % dels vòtes  [http://www.paris.fr/portail/viewmultimediadocument?multimediadocument-id=48489 Eleccions municipalas dels 11 e 18 de març de 2001 sus paris.fr.. E obtenguèt 6,55 % dels vòtes dins la 2 circonscripcion de París a las legislativas de 2002  Eleccions legislativas dels 9 e 16 de junh de 2007 sul site=paris.fr. Venguèt membre del secretariat executiu dels Verds-París en març de 2003 e pòrtaparaulaBlòg de Jean-Marc Pasquet..

Aprèp un refús d'investitura dins la circonscripcion de Longwy pel CNIR dels Verds« Presentacion d'Aurélie Filippeti » dins Libération del 13 de decembre de 2006., daissèt los Verds a la fin d'octobre de 2006.

En novembre de 2006, se liguèt al PS e l'equipa de campanha de Ségolène RoyalArticle de L'Humanité 30 de novembre de 2006., candidata a l'eleccion presidenciala de 2007, coma conselhièra especiala (environament, cultura, educacion, tèmas de societat).

En mai de 2007, foguèt investida pels militants socialistas de la 8 circonscripcion de Mosèla que lo deputat PS sortent Jean-Marie Aubron se presentava pasSylvia Zappi, « Aurélie Filippetti, retorn a la mina », Le Monde, 2 de junh de 2007.. Foguèt elegida lo 17 de junh de 2007 amb 50,96 % dels vòtes.

Aurélie Filippetti foguèt pòrtaparaula puèi vicepresidenta de la Convencion per la Seisena RepublicaComunicat del Conselh Federal de la Convencion per la Seisena Republica. puèi del corrent pro-Royal « L'Espèr a esquèrra »Als costats de Manuel Valls, Jean-Louis Bianco, Delphine Batho, Pascal Terrasse, Julien Dray, Jean-Jack Queyranne, Gaëtan Gorce, David Assouline, François Rebsamen, Louis Mermaz, Gérard Collomb, Jean-Noël Guerini, Gilles Savary, Jean-Pierre Mignard e Malek Boutih..

Foguèt presidenta del conselh d'administracion del Festenal internacional del documentari de MarselhaAurélie Filippetti, site de campanha de François Hollande, 2012..

Sostenguèt François Hollande per la primària presidenciala socialista de 2011 e aprèp la victòria d'aquel, integrèt l'equipa de campanha, encargada de la Cultura. 

A la nominacion del govèrn de Jean-Marc Ayrault, lo 16 de mai de 2012, venguèt ministra de la Cultura e de la Comunicacion. Lo 2 d'abrial de 2014, dins lo govèrn de Manuel Valls es totjorn ministra de la Cultura.

 Òbras 
 2003 : Los Darrièrs Jorns de la classa obrièra
 2006 : Un òme dins la pòcha
 2008 : L'ecòla forma encora de ciutadans ?, amb Xavier Darcos

 Nòtas e referéncias 

 Vejatz tanben 

 Ligams extèrne 
 Blòg d'Aurélie Filippetti

Categoria:Naissença en 1973
Categoria:Personalitat politica femenina francesa
Categoria:Personalitat del Partit Socialista (França)
Categoria:Govèrn de Jean-Marc Ayrault
Categoria:Govèrn de Manuel Valls
Categoria:Escrivan francés del sègle XXI